Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Illum, il-Kummissjoni ppreżentat Pjan ta' Azzjoni dwar is-Sinerġiji bejn l-industriji ċivili, tad-difiża u tal-ispazju biex tkompli ssaħħaħ il-vantaġġ teknoloġiku tal-Ewropa u tappoġġa l-bażi industrijali tagħha. Il-Pjan ta' Azzjoni huwa mfassal fl-isfond li, għall-ewwel darba, il-finanzjament tal-UE jippreżenta opportunitajiet biex tissaħħaħ l-innovazzjoni Ewropea billi jiġi esplorat u sfruttat il-potenzjal ta' tfixkil tat-teknoloġiji fl-interfaċċja bejn l-użi tad-difiża, tal-ispazju u ċivili, bħall-cloud, il-proċessuri, u użi relatati maċ-ċibernetika, il-computing kwantistiku u l-intelliġenza artifiċjali. Margrethe Vestager, il-Viċi President Eżekuttiv għal “Ewropa Lesta għall-Era Diġitali”, qalet: “Bil-Fond Ewropew għad-Difiża għandna potenzjal kbir għas-sinerġiji bejn l-innovazzjoni fl-oqsma tal-ispazju u d-difiża, u r-riċerka u l-innovazzjoni fil-qasam ċivili. Dan għandna bżonnu f'għadd ta' teknoloġiji kritiċi. Dan il-pjan ta' azzjoni huwa approċċ sistematiku u metodoloġiku għas-sinerġiji fit-teknoloġiji kritiċi fit-tliet oqsma. L-idea hi li l-innovazzjonijiet jilħqu sistematikament użi multipli mill-ippjanar. U biex ikun jista' jiġi sfruttat il-potenzjal kbir ta' innovazzjoni tar-riċerkaturi u n-negozji l-ġodda.” Thierry Breton, il-Kummissarju għas-Suq Intern, qal: “L-aħjar użu mill-Fond Ewropew għad-Difiża u l-iżgurar ta' sinerġiji b'saħħithom bejn it-teknoloġiji tad-difiża, tal-ispazju u ċivili se jiġġeneraw innovazzjonijiet fixkiela u jippermettu li l-Ewropa tibqa' mudell għall-istandards globali. Se jnaqqsu wkoll id-dipendenzi tagħna fuq teknoloġiji kritiċi u jagħtu spinta lit-tmexxija industrijali li għandna bżonn biex nirkupraw mill-kriżi.” L-għanijiet ewlenin tal-Pjan ta' Azzjoni huma: B'dawn l-għanijiet f'moħħha, il-Kummissjoni ħabbret ħdax-il azzjoni mmirata li jiffukaw fuq l-interazzjoni bejn l-industriji ċivili, tad-difiża u tal-ispazju. B'mod partikolari: Filwaqt li dan il-Pjan ta' Azzjoni jkopri biss il-programmi u l-istrumenti tal-UE, jista' jwassal ukoll għal effett sinerġetiku pożittiv simili fil-livell nazzjonali minħabba l-kofinanzjament tal-proġetti tal-UE mill-Istati Membri. Is-sħubija transatlantika u l-kooperazzjoni ma' pajjiżi oħra tal-istess fehma jistgħu jappoġġaw l-isforzi tal-UE f'dan il-qasam. Malli ħadet il-kariga tagħha, il-President von der Leyen tat il-kompitu lill-Kummissjoni tagħha biex “tiżgura l-arrikkiment reċiproku bejn l-industriji ċivili, tad-difiża u tal-ispazju” u “tiffoka fuq it-titjib tar-rabta kruċjali bejn l-ispazju u d-difiża u s-sigurtà”. Għal dan l-għan, f'Marzu 2020, l-Istrateġija Industrijali ħabbret “Pjan ta' Azzjoni għas-sinerġiji bejn l-industriji ċivili, tad-difiża, u spazjali, inkluż fil-livell tal-programmi, tat-teknoloġiji, tal-innovazzjoni, u tan-negozji ġodda.” Il-Kunsill tal-UE, fil-Konklużjonijiet tiegħu tas-17 ta' Ġunju 2020 dwar is-Sigurtà u d-Difiża, “laqa' l-appell għal aktar sinerġiji bejn l-industrija ċivili u dik tad-difiża, inkluż tal-ispazju, fil-programmi tal-UE, filwaqt li jiġu rispettati n-naturi u l-bażijiet ġuridiċi differenti tal-programmi u l-inizjattivi tal-UE rispettivi, inkluż in-natura ċivili tal-programmi tal-ispazju Ewropej, bil-ħsieb li jsir użu aktar effettiv tar-riżorsi u t-teknoloġiji u jinħolqu ekonomiji ta' skala.” Fi żmien meta l-Ewropa qed tħabbat wiċċha ma' kompetizzjoni globali bla preċedent f'kuntest ġeopolitiku li qed jinbidel u li fih qed jinħolqu opportunitajiet ġodda permezz tal-introduzzjoni ta' teknoloġiji li jevolvu b'pass mgħaġġel u ta' mudelli tan-negozju ġodda, iż-żieda fid-daqs tal-investimenti fit-teknoloġiji għal użi ċivili, tad-difiża jew tal-ispazju tista' jgħin lill-Ewropa żżomm il-bażi industrijali tagħha, tirreaġixxi għall-kompetizzjoni ġeopolitika u ssaħħaħ is-sovranità teknoloġika tagħha. Il-Pjan ta' Azzjoni dwar sinerġiji bejn l-industriji ċivili, tad-difiża u tal-ispazju Mistoqsijiet u Tweġibiet: Il-Pjan ta' Azzjoni dwar sinerġiji bejn l-industriji ċivili, tad-difiża u tal-ispazju Ħolqien ta' sinerġiji bejn l-industriji ċivili, tad-difiża u tal-ispazju L-istrateġija industrijali Is-sit web tad-DEFIS